text: Razzia ved grænsen
  29 december 2011 kl. 14.34
  Fyrværkerisalget begyndte i Tyskland i dag. Derfor var der razzia ved grænsen.
  I dag begyndte salget af fyrværkeri i Tyskland. Derfor havde SKAT razzia ved grænseovergangene. 
  Den ene bil efter den anden blev stoppet og set efter for fyrværkeri, men der var ikke den store fangst.
  Midt på eftermiddagen havde SKAT kun fanget en enkelt synder, og han fik en bøde på 1.500 kroner. 
  Kontrollen fortsætter i aften og i morgen.
  